Nina Jacqmin

Nina Jacqmin (Brusela Handia , 1989ko abuztuaren 21a) komikigile eta ilustratzaile belgikarra da.

 Biografia 
Nina Jacqmin 1989ko abuztuaren 21ean jaio zen Brusela Handian.Bruselles (Brusela), batzuetan aire urbaine de Bruselles (Bruselako hiri-eremua) edo Grand Bruselles (Brusela Handia) ere deitua, Belgikako hiriburua eta haren inguruko konurbazioa da. Brusela-Hiriburuaren eskualdeko muga administratiboetatik haratago hedatzen da, Flandriako Brabantearen eta Valoniako Brabantearen zatiak barne hartuz. Bere erdigunean Bruselako udalerria dago, zeinen izen ofiziala, Belgikako konstituzioaren arabera, Brusela Hiria baita. Gaur egun ere Belgikan bizi da.

Bruselako Institut Saint-Luc ikastetxeko École supérieure des arts (ESA) sailean ikasi zuen, komiki-atalean.

Ikasketak amaitu zituenean, Nina Jacqmin komikigintzaren mundu profesionalean sartzen saiatu zen hainbat argitaletxetan lana eskatuz. Bitartean, interneten ezagutu zituen zenbait komikigilerekin elkarlanean proiektu batzuk egin zituen, eta, aldi berean, Bruselako tabernarik garrantzitsuenetako batean zerbitzari gisa ere lan egin zuen. Argitaletxeetan, baina, ezezkoak besterik ez zuen jaso, eta horregatik, beldur izan zen marrazkilari gisa kurritu nahi zuen ibilbidean ezin izango ote zuen aurrera egin. Erabat etsiturik, diseinu grafikoa ordenagailuz ikasteari ere ekin zion. 

Azkenean, Nina Jacqminek Nicolas Antona gidoigilearekin elkarlanean egindako proiektu batek —La Tristesse de l 'éléphant komikia— editoreen interesa erakartzea lortu zuen. 2016ko urtarrilaren 21ean argitaratu zuten Les Enfants Rouges Frantziako argitaletxean, eta zenbait sari jaso zituen, haien artean, 2017ko Bd Ados saria, Illzach-eko Bédéciné jaialdian. 2020an, istorioaren bertsio berrikusi eta emendatua berrargitaratu zuten Les Enfants rouges argitaletxearen Mimosa bilduman. Urte horretan bertan, Thomas Ressek zuzendutako txotxongilo ikuskizun batean antzezteko egokitu zuten, eta, geroago, Frantziako La Comédie de Colmar zentro dramatiko nazionalean aurkeztu zuten 2022-23 denboraldian. Handik gutxira, 2017an, argitaletxe beraren Mimosa bildumako bigarren proiektu batean hartu zuen parte: Cyril Legrais-ek idatzitako Les Ruines de Tagab komikia.

Nina Jacqminek Chantal van den Heuvel ezagutu zuen, Agatha Christieren biografia bat ilustratzeko proposatu zion gidoilaria. Albuma 2019an kaleratu zen La Mystérieuse Affaire Agatha Christie izenburuarekin, Vents d 'Ouest argitaletxean. Hurrengo urtean, berriz ere Van den Heuvelen gidoiarekin, George Sand - Ma vie à Nohant komikia ilustratu zuen. Proiektuak  Centre des monuments nationaux erakundearen laguntza izan zuen eta Glénat argitaletxean kaleratu zuten.

2022an, Nina Jacqminek Chadia Loueslati gidoilariak idatzitako Fumée komikia marraztu zuen (Marabout argitaletxea, Marabulles bilduma), Thelma Susbielle kazetariak hunkigarritzat jo zuen eleberri grafiko mutua. Urte berean, gazteei zuzendutako Mon père, Casimir et moi albuma marraztu zuen Séverine Vidal idazle frantsesarekin elkarlanean, Les Enfants rouges argitaletxearen Páquerette bilduma berrian. 2023an,  Valérie Weishar-Giuliani gidoilariaren  La Volière aux souvenirs komikia (Éditions Jungle) ilustratu zuen.

Bestalde, 2016an, Suitzako Tramelan herriko Tramlabulle komiki-azokako afixa egin zuen, eta Carrières-Sur-Seine-koa 2023an.

2019an, Nina Jacqminek La Tristesse de l'éléphant liburuaren jatorrizko irudiak ikusgai jarri zituen Bruselako Comic Art Factory galerian.

 Lanak 

 Komikiak 









 Oharrak 

 Erreferentziak 

 Bibliografia 

 Liburuak 



 Artikuluak 

 .
 .

 Podcast-a 

 Nina Jacqmin-i eginiko elkarrizketa. Arte radio, (1 min 44 s), 2017.

 Onlineko bideoak 

 Livres du moment : Nina Jacqmin et Chantal Van den Heuvel - La Mystérieuse Affaire Agatha Christie. YouTubeko Babelio kanala. 2019-11-06 (6 min)
 Nina Jacqmin, l'illustratrice que tout le monde s'arrache.  YouTubeko Davy Ctx kanala. 2023-04-07 (11 min 4 s)

 Kanpo estekak 
 BD Gest
 Lambiek Comiclopedia
 Les Archives du spectacle

Kategoria:Bruselarrak
Kategoria:Belgikako komikigileak
Kategoria:Emakume komikigileak